Vaikuta Siun soten tulevaisuuden suunnitteluun osallistumalla verkkokeskusteluun ja asukastilaisuuksiin

Pohjois-Karjalan hyvinvointialue – Siun sote kutsuu pohjoiskarjalaiset osallistumaan tulevaisuuden suunnitteluun ja vaikuttamaan hyvinvointialueen strategian uudistamiseen. Osallistua voi verkkokeskustelussa ja kuntakierroksen asukastilaisuuksissa helmi–maaliskuussa.

Hyvinvointialue päivittää strategiansa vuoden 2026 aikana. Tähän liittyen hyvinvointialue haluaa kuulla henkilöstön ja aluevaltuutettujen lisäksi myös maakunnan asukkaiden näkemyksiä hyvinvointialueen tavoitteista ja painopisteistä.

Osallistu verkossa Voxit-keskusteluun

Asukkaille suunnattu Voxit-keskustelu avautuu 4.2.2026 ja keskustelu on avoinna maaliskuun loppuun saakka.

Mukaan keskusteluun pääsee Siun soten verkkosivuilta, osoitteesta www.siunsote.fi/kyselyt.

Voxit on verkossa toimiva helppokäyttöinen keskustelualusta, joka mahdollistaa mielipiteiden kysymisen ja keskustelun eri teemoista. Voxit-keskustelussa on hyvinvointialueen tavoitteisiin ja toimintaan liittyviä väittämiä. Lisäksi keskusteluun osallistujat voivat lisätä mukaan omia väittämiään.

Tule kohtaamisiin kuntakierroksella

Asukastilaisuudet järjestetään kaikissa Pohjois-Karjalan kunnissa helmi–maaliskuun aikana. Asukastilaisuuksissa kerrotaan ajankohtaista tietoa hyvinvointialueen kehittämisestä ja osallistujat pääsevät vaikuttamaan strategian uudistamiseen.

Asukastilaisuuksien ajat ja paikat:

4.2. Rääkkylä, klo 13–15, Valtuustosali, Kinnulantie 1

9.2. Nurmes, klo 9–10.30, Kauppalantalo, kaupunginvaltuuston huone, Karjalankatu 1

9.2. Juuka, klo 13.30–15, Juuan Ellinkulma, Väyryläntie 1

11.2. Outokumpu, klo 9–10.30, Kokoustila Servo, Kummunkatu 26

11.2. Polvijärvi, klo 13–14.30, Henkilöstöruokala Aromi, Polvijärventie 20

16.2. Kitee, klo 9–10.30, Kiteesali, Koulutie 3

18.2. Kontiolahti, klo 9–10.30, Kunnan valtuustosali, Keskuskatu 8A

19.2. Lieksa, klo 13–14.30, Kulttuurikeskus, Pielisentie 9–11

24.2. Ilomantsi, klo 9–11.30, Liikuntasali, yläaula, Pogostantie 13

26.2. Joensuu, klo 13–14.30, Pääkirjasto, Muikkusali, Koskikatu 25

26.2. Liperi, klo 17–18.30, Liperin koulun ruokala, Koulukuja 2

20.3. Heinävesi, klo 13–14.30, Heinäveden kirjasto, Varjentiinin Sali, Virastokuja 4

23.3. Tohmajärvi, klo 9–10.30, Kunnanviraston valtuustosali, Järnefeltintie 1

Hyvinvointialuestrategian päivitys

Pohjois-Karjalan voimassa oleva hyvinvointialuestrategia on laadittu vuosille 2023–2026. Strategiaa arvioidaan ja se päivitetään vuosille 2027–2030. Strategian valmistelua ohjaa hyvinvointialueen tulevaisuuslautakunta ja päivitetty strategia on määrä hyväksyä aluevaltuustossa syksyllä.

Hyvinvointialuestrategiaa täydentävät palvelustrategia ja palveluverkkosuunnitelma, joita ei nyt päivitetä. Strategiakokonaisuuteen kuuluu myös pelastustoimen ja ensihoidon palvelutasopäätös.

Osallistu Voxit-keskusteluun 4.2. alkaen