Huijaustekstiviestejä terveydenhuollon ja lastensuojelun nimissä liikkeellä Pohjois-Karjalassa

Pohjois-Karjalan hyvinvointialueen – Siun soten nimissä on lähetetty asukkaille huijaustekstiviestejä. Viestit ovat tulleet yksityisestä puhelinnumerosta.

Viestissä väitetään, että vastaanottajalla olisi varattu aika terveydenhuollon, hammas- tai lääkäripalveluihin ja samalla muistutetaan mahdollisesta maksusta, jos aikaa ei käytetä. Myös lastensuojelun nimissä on tullut samankaltaisia viestejä.

Huijausviestissä käyttäjä ohjataan klikkaamaan mukana olevaa linkkiä ja tunnistautumaan palveluun pankkitunnuksilla. Älä klikkaa linkkiä vaan hävitä viesti!

Toimi näin, jos saat epäilyttävän viestin:

Älä avaa viestissä olevaa linkkiä.

Älä reagoi viestiin millään tavalla.

Poista viesti heti.

Kybertuvallisuuskeskuksen ohjeet, jos tulit tai epäilet tulleesi huijatuksi:

Ota viipymättä yhteys pankkiisi, jos olet tehnyt huijauksen perusteella maksun, rikollinen on päässyt verkkopankkiisi tai saanut maksukorttitietosi käsiinsä.

Tee rikosilmoitus poliisille: Tee rikosilmoitus (poliisi.fi)

Voit ilmoittaa asiasta myös Kyberturvallisuuskeskukselle: I lmoita meille tietoturvaloukkauksesta (kyberturvallisuuskeskus.fi)

Ohjeet tietovuodon uhrille: Tietovuoto ja tietomurto - Opas identiteettivarkauden ja tietovuodon uhreille (suomi.fi)

Tutustu keinoihin tunnistaa ja suojautua nettihuijauksilta: Näin suojaudut tietomurroilta (kyberturvallisuuskeskus.fi)