Ilomantsin sosiaalipalvelut toimivat jatkossa sosiaali- ja terveyskeskuksessa

Ilomantsin työikäisten sosiaalipalvelut ja lastensuojelu muuttavat sosiaali- ja terveyskeskuksen tiloihin. Toiminta Henrikintie 4 sijaitsevassa sote-keskuksessa alkaa maanantaina 30.3.2026.

Työikäisten sosiaalipalvelut toimivat jatkossa rakennuksen 1. kerroksessa ja lastensuojelu 2. kerroksessa. Asiakaspysäköinti sijaitsee rakennuksen edustalla.

Asiointi palveluissa tapahtuu jatkossakin ajanvarauksella. Ajanvarauksen puhelinnumerot ja digitaaliset palvelut säilyvät ennallaan.

Muutos on jatkoa Pohjois-Karjalan hyvinvointialueen – Siun soten tavoitteelle tiivistää käytössä olevia tiloja.